3. การประกอบธุรกิจของแต่ละสายผลิตภัณฑ์

กลุ่มธุรกิจรับเหมาก่อสร้างและบริหารงานก่อสร้าง

ในปัจจุบันบริษัทฯและกิจการร่วมค้า รับเหมาก่อสร้างโครงการสาธารณูปโภคพื้นฐาน
โครงการวิศวกรรมโยธาและโครงสร้าง โดยมีธุรกิจในประเทศไทยเท่านั้น
ตัวอย่างผลงานที่ผ่านมาและอยู่ระหว่างดำเนินการก่อสร้างประกอบด้วย

+-------------------+--------------+--------+--------------+----------+
| ชื่อโครงการ         | ประเภท       | ม      | ปีที่สร้าง       | ดำเ      |
|                   |              | ูลค่างาน |              | นินการโดย |
|                   |              |        |              |          |
|                   |              | (ล     |              |          |
|                   |              | ้านบาท) |              |          |
+-------------------+--------------+--------+--------------+----------+
| อาคารโภชนาการ     | อาคาร        | 470    | 2547-2549    | บริษัทฯ    |
| บางกอก-           |              |        |              |          |
|                   |              |        |              |          |
| แอร์เวย์            |              |        |              |          |
| สนามบินสุวรรณภูมิ     |              |        |              |          |
+-------------------+--------------+--------+--------------+----------+
| ศูนย์ซ่อมบำรุง        | อาค          | 210    | 2547-2549    | บริษัทฯ    |
| บางกอก-           | ารศูนย์ซ่อมบำรุง |        |              |          |
|                   |              |        |              |          |
| แอร์เวย์            |              |        |              |          |
| สนามบินสุวรรณภูมิ     |              |        |              |          |
+-------------------+--------------+--------+--------------+----------+
| เวิร์คพอยท์ สตูดิโอ    | อาคารสำน     | 268    | 2547-2549    | บริษัทฯ    |
|                   | ักงานและสตูดิโอ |        |              |          |
+-------------------+--------------+--------+--------------+----------+
| ศูนย์กระจายสินค้า CP  | อาคาร        | 334    | 2547-2549    | บริษัทฯ    |
| 7-11              |              |        |              |          |
+-------------------+--------------+--------+--------------+----------+
| กลุ่ม บมจ.          | โรงงาน อาคาร | 900    | 2546-2549    | บริษัทฯ    |
| เจริญโภคภัณฑ์        | ไซโล         |        |              |          |
|                   |              |        |              |          |
| อาหาร             |              |        |              |          |
+-------------------+--------------+--------+--------------+----------+
| นิคมอ              | งานถนน สะพาน | 320    | 2547-2549    | บริษัทฯ    |
| ุตสาหกรรมการพิมพ์และ | ระบบระบายน้ำ  |        |              |          |
|                   |              |        |              |          |
| บรรจุภัณฑ์ สินสาคร    |              |        |              |          |
+-------------------+--------------+--------+--------------+----------+
| ไซโลเก็บข้าว /      | ไซโลเก็บข้าว   | 213    | 2547-2549    | บริษัทฯ    |
| แคปปิตัลซีเรียล       |              |        |              |          |
+-------------------+--------------+--------+--------------+----------+
| ทางหลวงหมายเลข    | งานปรับปรุงถนน | 513    | 2548-        | บริษัทฯ    |
| 303               |              |        | กำลังดำเนินการ |          |
|                   |              |        |              |          |
| พ                 |              |        |              |          |
| ระประแดง-บางปลากด |              |        |              |          |
+-------------------+--------------+--------+--------------+----------+
| สนามก             | อาค          | 820    | 2548-        | บริษัทฯ    |
| ีฬาเมืองหลักเฉลิมฉลอง | ารและสนามกีฬา |        | กำลังดำเนินการ |          |
| 333 ปี จ.          | (บางส่วน)     |        |              |          |
| นครราชสีมา         |              |        |              |          |
+-------------------+--------------+--------+--------------+----------+
| บางเทาบีชการ์เดนท์   | ที่พักตากอากาศ  | 177    | 2548-        | บริษัทฯ    |
|                   |              |        | กำลังดำเนินการ |          |
+-------------------+--------------+--------+--------------+----------+
| สะพานข้ามแยก ซ.    | สะพานข้ามแยก  | 172    | 2548-        | บริษัทฯ    |
| ลาซาล             |              |        | กำลังดำเนินการ |          |
+-------------------+--------------+--------+--------------+----------+
| Reformer and      | จัดหาท่อ       | 1,036  | 2548-        | บริษัทฯ    |
| Aromatics Complex | วัสดุก่อสร้าง    |        | กำลังดำเนินการ |          |
| II                | โครงร        |        |              |          |
|                   | ับท่อและเชื่อมท่อ |        |              |          |
|                   | กับโครงการเดิม |        |              |          |
+-------------------+--------------+--------+--------------+----------+
| โบ๊ทเฮ้าส์ หัวหิน      | ง            | 198    | 2548-        | บริษัทฯ    |
|                   | านสาธารณูปโภค |        | กำลังดำเนินการ |          |
+-------------------+--------------+--------+--------------+----------+
| สำนักงานใหญ่        | อาคารสำนักงาน | 416    | 2548-        | บริษัทฯ    |
|                   |              |        | กำลังดำเนินการ |          |
| บมจ. ปตท. เคมิคัล   |              |        |              |          |
+-------------------+--------------+--------+--------------+----------+
| โครงการ           | อาคารที่พักอาศัย | 243    | 2549-        | บริษัทฯ    |
| บ้านเอื้ออาทร-ศรีราชา |              |        | กำลังดำเนินการ |          |
+-------------------+--------------+--------+--------------+----------+
| โครงการ           | อาคารที่พักอาศัย | 498    | 2549-        | บริษัทฯ    |
| บ้านเอื้ออาทร-ท่าทราย |              |        | กำลังดำเนินการ |          |
|                   |              |        |              |          |
| สมุทรสาคร          |              |        |              |          |
+-------------------+--------------+--------+--------------+----------+
| ปรับ               | อาคาร        | 506    | 2549-        | บริษัทฯ    |
| ปรุงและก่อสร้างอาคาร |              |        | กำลังดำเนินการ |          |
|                   |              |        |              |          |
| MCOT Complex      |              |        |              |          |
| (Phase I)         |              |        |              |          |
+-------------------+--------------+--------+--------------+----------+
| โบ๊ทเฮ้าส์ หัวหิน      | อาคารที่พักอาศัย | 216    | 2549-        | บริษัทฯ    |
| คอนโดมิเนียม        |              |        | กำลังดำเนินการ |          |
+-------------------+--------------+--------+--------------+----------+
| โอเชียน พอร์ทโตฟิโน่  | อาคารที่พักอาศัย | 375    | 2549-        | บริษัทฯ    |
|                   |              |        | กำลังดำเนินการ |          |
| คอนโดมิเนียม        |              |        |              |          |
+-------------------+--------------+--------+--------------+----------+
| ก่อส               | อาคาร        | 406    | 2549-        | บริษัทฯ    |
| ร้างและปรับปรุงอาคาร |              |        | กำลังดำเนินการ |          |
|                   |              |        |              |          |
| รพ. กรุงเทพคริสเตียน |              |        |              |          |
+-------------------+--------------+--------+--------------+----------+
| ซิกส์ เซนส์ เอราวัน   | รีสอร์ท        | 612    | 2549-        | บริษัทฯ    |
|                   |              |        | กำลังดำเนินการ |          |
+-------------------+--------------+--------+--------------+----------+
| ศาลา รีสอร์ท        | รีสอร์ท        | 270    | 2549-        | บริษัทฯ    |
|                   |              |        | กำลังดำเนินการ |          |
+-------------------+--------------+--------+--------------+----------+
| พระตำหนักที่ประทับ    | อาคาร        | 200    | 2549-        | บริษัทฯ    |
| หาดใหญ่            |              |        | กำลังดำเนินการ |          |
+-------------------+--------------+--------+--------------+----------+
| TOA Warehouse     | อาคาร        | 185    | 2549-        | บริษัทฯ    |
|                   |              |        | กำลังดำเนินการ |          |
+-------------------+--------------+--------+--------------+----------+
| TOL Plant         | งานวิศวกรรม   | 200    | 2549-        | บริษัทฯ    |
|                   |              |        | กำลังดำเนินการ |          |
+-------------------+--------------+--------+--------------+----------+
| ระบบรวบรวมน้ำเสีย   | ระบ          | 421    | 2545-2548    | กิจ       |
|                   | บรวบรวมน้ำเสีย |        |              | การร่วมค้า |
| กรุงเทพมหานคร      |              |        |              |          |
| ระยะที่ 4           |              |        |              |          |
+-------------------+--------------+--------+--------------+----------+
| โรงแรมกระบี่รีสอร์ท   | โรงแรม       | 358    | 2544-2546    | บริษัทย่อย  |
+-------------------+--------------+--------+--------------+----------+

บริษัทย่อย - บริษัท คริสเตียนีและนีลเส็น คอนสตรัคชั่น (ไทย) จำกัด

กิจการร่วมค้า - กิจการร่วมค้า เนาวรัตน์, อิตาเลียนไทย, คริสเตียนี และ เอ.เอส. ร่วมค้า

ขั้นตอนการดำเนินการก่อสร้าง

เมื่อบริษัทฯ ได้รับหนังสือแสดงเจตจำนง หรือลงนามในสัญญาก่อสร้างเพื่อรับงานแล้ว บริษัทฯ
จะจัดให้มีการประชุมระหว่างฝ่ายประเมินราคากับฝ่ายก่อสร้าง
เพื่อประสานงานและหารือในรายละเอียดของการประเมินราคาและแผนงานของโครงการ
ทั้งนี้เพื่อให้งานก่อสร้างดำเนินไปด้วยดีและสามารถส่งมอบให้ลูกค้าได้ภายในเวลาและงบประมาณที่กำหนด

บริษัทฯ จะแต่งตั้งผู้จัดการโครงการ ให้ทำหน้าที่แทนบริษัทฯ ประจำหน่วยงานก่อสร้าง
ซี่งมีหน้าที่และความรับผิดชอบดังนี้

1.  จัดทำแผนงานก่อสร้างหลักและงบประมาณค่าก่อสร้าง

2.  วางแผนงานย่อยให้สอดคล้องกับแผนงานก่อสร้างหลัก จัดทำผังบุคลากรและแรงงาน
    จัดทำบัญชีวัสดุและเครื่องมือ

3.  หารือร่วมกับเจ้าของงานหรือตัวแทน
    เพื่อกำหนดการประชุมสำหรับติดตามความก้าวหน้าของงานและร่วมแก้ไขปัญหา
    เพื่อให้สามารถส่งมอบงานได้ตามกำหนด

4.  จัดทำเอกสารเบิกเงินค่างวดงาน พร้อมติดตามการชำระเงินจากผู้ว่าจ้าง

5.  รวบรวมหลักฐานการแก้ไขแบบและงานก่อสร้างเพิ่มเติม
    เพื่อขอเพิ่มค่างานหรือขอขยายเวลาก่อสร้าง
    อันเนื่องมาจากการแก้ไขแบบหรือการล่าช้าจากบุคคลอื่น
    ที่จะส่งผลให้งานไม่สามารถแล้วเสร็จตามสัญญา

6.  ควบคุมและตรวจสอบงานก่อสร้างให้เป็นไปตามแผนงานและแบบกำหนด
    พร้อมตรวจสอบความเรียบร้อยของงานก่อนส่งมอบงานให้เจ้าของโครงการ

กลยุทธ์ทางการตลาดและการแข่งขัน

-   ตลอดระยะเวลาอันยาวนานเกือบ 100 ปี ที่คริสเตียนีและนีลเส็น
    ได้ทำการก่อสร้างทั้งในภาครัฐและเอกชนมาแล้วหลายโครงการในกว่า 70 ประเทศทั่วโลก
    รวมถึงประเทศไทยที่บริษัทฯ ได้ก่อตั้งมานานกว่า 75 ปี
    ซึ่งนับเป็นบริษัทที่อยู่คู่กับประเทศไทยมานับแต่เริ่มการพัฒนาประเทศ ทำให้บริษัทฯ
    มีชื่อเสียงเป็นที่รู้จัก ตลอดระยะเวลาที่ผ่านมาบริษัทฯ ไม่เคยผิดภาระผูกพันที่ได้ให้ไว้กับลูกค้า

-   บริษัทฯ ได้มีการกำหนดนโยบายคุณภาพตามมาตรฐาน ISO
    เพื่อให้หน่วยงานก่อสร้างทุกโครงการรวมถึงสำนักงานให้ใช้เป็นหลักในการดำเนินงานให้บรรลุข้อกำหนดต่างๆ
    ตามความต้องการของลูกค้าโดยเน้นถึงประสิทธิภาพ คุณภาพและความปลอดภัย
    รวมถึงการดำเนินงานให้แล้วเสร็จตามแผนงานก่อสร้างและงบประมาณ

-   ความเชี่ยวชาญทางเทคนิคเฉพาะด้าน เช่น การก่อสร้างแบบเลื่อน (Slip Form
    Construction) การก่อสร้างระบบดันท่อ (Pipe Jacking Construction)
    การก่อสร้างอุโมงค์ใต้น้ำ เป็นต้น ทำให้บริษัทฯ
    สามารถดำเนินการก่อสร้างได้อย่างรวดเร็วในต้นทุนการก่อสร้างที่ต่ำ
    ด้วยประสบการณ์ความชำนาญเฉพาะด้านนี้จะเป็นส่วนหนึ่งที่ทำให้บริษัทฯ
    น่าจะมีโอกาสได้เข้ารับการคัดเลือกให้เป็นผู้รับเหมาหากมีงานก่อสร้างประเภทนี้

-   บุคลากรที่มีคุณภาพ ผู้บริหารระดับสูงของบริษัทฯ เป็นผู้ที่อยู่ในธุรกิจรับเหมาก่อสร้างมานาน
    มีประสบการณ์ในการบริหารโครงการที่มีความหลากหลาย
    ทั้งในเรื่องของความยากง่ายและขนาดของโครงการที่แตกต่างกันไป อีกทั้งบริษัทฯ
    มีนโยบายที่ชัดเจนในการพัฒนาเสริมสร้างทักษะให้กับพนักงานอย่างต่อเนื่องเพื่อให้ได้รับความรู้ใหม่ในงานอยู่เสมอ

ลักษณะลูกค้าและกลุ่มเป้าหมาย

ลูกค้าของบริษัทฯ จะประกอบด้วยหน่วยงานรัฐบาล สถาบันการศึกษา และบริษัทเอกชน
โดยมีสัดส่วนของบริษัทเอกชนเป็นส่วนมาก ลูกค้าของบริษัทฯ
จะเป็นกลุ่มลูกค้าเดิมที่ไว้วางใจให้บริษัทฯ
ดำเนินการก่อสร้างในโอกาสที่มีการขยายงานหรือการก่อสร้างใหม่ๆ

จากนโยบายของภาครัฐในการลงทุนเพื่อปรับปรุงระบบขนส่งมวลชนทั่วประเทศ,
โครงการก่อสร้างรถไฟฟ้า อีกทั้งโครงการต่างๆ ที่รออนุมัติอยู่ ทำให้บริษัทฯ
คาดการณ์ได้ว่าจะมีสัดส่วนงานก่อสร้างในภาครัฐเพิ่มขึ้น

ในปีที่ผ่านมา บริษัทฯ ได้เริ่มเข้าไปมีส่วนร่วมโครงการก่อสร้างในกลุ่มปิโตรเคมีและพลังงาน
ซึ่งเป็นกลุ่มอุตสาหกรรมที่มีการขยายตัวอย่างต่อเนื่อง
เพื่อเป็นการขยายฐานลูกค้าในกลุ่มอุตสาหกรรมใหม่

นโยบายการเสนอราคาของบริษัทฯ

การคำนวณราคาเพื่อประมูลรับเหมาโครงการ มีกำหนดรูปแบบหลัก ๆ ได้ดังนี้

1. ระบบราคาคงที่ (FIXED PRICE SYSTEM)

ภายใต้ระบบนี้บริษัทรับเหมาจะกำหนดราคาคงที่ขึ้นมาโดยบริษัทฯจะรับผิดชอบถ้ามีการเปลี่ยนแปลงในต้นทุนค่าใช้จ่าย
อย่างไรก็ตาม
ในสัญญาก่อสร้างบางสัญญาของภาครัฐบาลและเอกชนจะกำหนดปัจจัยต้นทุนที่สามารถปรับได้ถ้ามีการเปลี่ยนแปลง
เช่นค่าเงินเฟ้อ และปัจจัยต้นทุนอื่นๆ ที่กำหนดโดยผู้ว่าจ้าง นอกจากนั้น
ผู้ว่าจ้างจะต้องรับผิดชอบในกรณีที่มีค่าใช้จ่ายเพิ่มขึ้นจากการเปลี่ยนแปลงแบบ หรือโครงสร้างต่างๆ

2. ระบบราคาต่อหน่วย (UNIT PRICE)

บริษัทผู้ประมูลจะเสนอราคาวัสดุและค่าแรงงานในรูปต่อหน่วยซึ่งจะได้มีการชำระตามปริมาณที่เกิดจริงตามราคาต่อหน่วยที่เสนอ
ซึ่งในสัญญาจะมีการกำหนดปัจจัยต้นทุนที่สามารถปรับได้เช่นเดียวกับระบบราคาคงที่

  ทั้งนี้การเสนอราคาจะเป็นวิธีใดขึ้นอยู่กับการกำหนดของผู้ว่าจ้าง บริษัทฯ
  มีการคิดราคาโดยถือหลักต้นทุนบวกอัตรากำไรมาตรฐานขั้นต้น ซึ่งมีอัตราเฉลี่ยที่ร้อยละ 7
  ทั้งนี้ขึ้นอยู่กับปัจจัยต่างๆ เช่น การแข่งขัน ความซับซ้อนของงาน
  และภาวะความขาดแคลนแรงงานและวัสดุก่อสร้าง เป็นต้น

ขั้นตอนการดำเนินงาน

ผู้บริหารระดับอาวุโสของบริษัทฯ รวมถึงฝ่ายพัฒนาธุรกิจ มีหน้าที่ที่จะต้องติดตามข่าวสาร
รับการติดต่อจากลูกค้าที่ติดต่อเข้ามาเอง ติดตามข้อมูลจากแหล่งข่าวของโครงการต่างๆ
ทั้งในภาครัฐและเอกชน ติดตามข่าวสารจากบริษัทที่ปรึกษาต่างๆ
ติดต่อเข้าพบเจ้าของโครงการและที่ปรึกษาโครงการ จากแหล่งข่าวเหล่านี้ทำให้บริษัทฯ
ได้รับงานก่อสร้างเข้ามาสม่ำเสมอ

วิธีการตกลงว่าจ้างงานก่อสร้าง โดยปกติมี 3 วิธี คือ

1. การประกวดราคา

ส่วนใหญ่จะเป็นงานโครงการของรัฐ มีการประกาศในหนังสือพิมพ์
ตามสถานที่ราชการหรือหน่วยงานนั้นๆ เมื่อบริษัทฯ ตัดสินใจเข้าร่วมประกวดราคาแล้ว
มีขั้นตอนต่อไปนี้

1.1 การซื้อเอกสารประกวดราคา

  1.2 การเตรียมงานประกวดราคาแยกออกเป็น 3 ส่วน คือ

1.2.1 การเตรียมการเชิงพาณิชย์ ได้แก่
เตรียมเอกสารรายละเอียดตามกฎหมายเอกสารทางด้านการเงินและประวัติของบริษัทฯ
พิจารณาความต้องการของสัญญา เช่น การประกันภัยต่างๆ
เงื่อนไขการเบิกจ่ายเงินและศึกษารายละเอียดเฉพาะของสัญญา
ติดต่อธนาคารเพื่อทำหนังสือค้ำประกันซองเสนอราคา

  1.2.2 การเตรียมการด้านประเมินราคา ได้แก่ ตรวจดูสถานที่ก่อสร้าง การหาปริมาณงาน
  สอบราคาวัสดุก่อสร้าง สอบราคาจากผู้รับเหมาช่วงกรณีที่เป็นความชำนาญเฉพาะอย่าง

3.  การเตรียมแผนงานก่อสร้าง ได้แก่ การกำหนดวิธีการก่อสร้าง การจัดหาเครื่องมือ เครื่องใช้
    โดยการจัดซื้อหรือเช่าเป็นพิเศษ พิจารณาถึงบุคลากรให้สอดคล้องกับลักษณะของงาน

  1.3
  ทำการประมาณราคาและค่าใช้จ่ายทั้งหมดตามรายละเอียดและวิธีที่กำหนดไว้ในเอกสารประกวดราคา
  ยื่นประมูลตามวัน เวลา และสถานที่ที่ระบุไว้

2. การเสนอราคาโดยได้รับเชิญ

งานในลักษณะนี้มีที่มาจากผู้ออกแบบและที่ปรึกษางานก่อสร้าง
เสนอแนะผู้รับเหมาตรงกับลักษณะงานและที่มีผลงานที่น่าเชื่อถือให้แก่เจ้าของโครงการ
เพื่อพิจารณาถึงความสามารถในการดำเนินการก่อสร้าง
และออกหนังสือเชิญให้เข้าร่วมประกวดราคา

3. การตกลงราคาโดยตรง

ในบางครั้ง เจ้าของโครงการมีความเชื่อถือในชื่อเสียงและผลงานของบริษัทฯ จึงให้บริษัทฯ
เสนอราคาโดยเปรียบเทียบกับประมาณการของเจ้าของโครงการ บริษัทฯ
จะยื่นเสนอราคาตามประมาณการที่เจ้าของโครงการหรือผู้ออกแบบกำหนดไว้
อาจมีการต่อรองราคากันด้วยหลักเกณฑ์ที่ทุกฝ่ายพอใจ งานในลักษณะนี้นอกจากบริษัทฯ
จะตกลงราคาโดยใช้แบบที่เจ้าของโครงการจ้างผู้ออกแบบคนอื่นแล้ว บริษัทฯ
ยังรับเป็นทั้งผู้ออกแบบและก่อสร้างด้วย

การตัดสินใจและการต่อรองราคา

ก่อนการว่าจ้างจะเกิดขึ้น จะมีการเสนอราคาในการประกวดราคา หรือดำเนินการต่อรองราคา
เจ้าของโครงการจะเลือกผู้รับเหมาซึ่งยื่นเสนอโดยถูกต้องตามเงื่อนไขและในราคาที่อยู่ในเกณฑ์ที่เหมาะสมสำหรับโครงการ
ในบางกรณีเจ้าของโครงการอาจขอให้ผู้ยื่นประมูลชี้แจงข้อมูลเพิ่มเติมก่อนตัดสินใจเลือกผู้รับเหมา
หากบริษัทฯ ได้รับเลือกทางเจ้าของโครงการก็จะแจ้งให้บริษัทฯ ทราบเป็นลายลักษณ์อักษรต่อไป

การจัดจำหน่ายและช่องทางการจัดจำหน่าย

บริษัทฯ เป็นผู้รับเหมาก่อสร้างที่มีชื่อเสียงในระดับแนวหน้าในกลุ่มอุตสาหกรรมการก่อสร้าง
อีกทั้งเป็นบริษัทในตลาดหลักทรัพย์แห่งประเทศไทย มีความแข็งแกร่งในหลายๆ ด้าน
มีแหล่งข้อมูลทางการตลาดดังนี้

1. ลูกค้าเดิม ลูกค้าปัจจุบันที่บริษัทฯ ติดต่อโดยตรง

2. การเชิญโดยเฉพาะเจาะจงให้เข้าร่วมประมูลงานจากผู้ว่าจ้าง

3. จากสื่อต่าง ๆ ที่โฆษณาโดยทั่ว ๆ ไป

4. จากวิธีอื่น ๆ เช่น จากผู้ถือหุ้น ที่ปรึกษาโครงการและผู้รู้จัก

บริษัทฯ
สนใจโครงการใดก็จะซื้อซองประกวดราคาและมอบหมายให้แผนกประมาณราคาเป็นผู้คิดต้นทุนทั้งหมดของโครงการตามแบบก่อสร้างที่ได้มาอย่างละเอียดถี่ถ้วน
พร้อมทำการตรวจทานอีกครั้งว่า ปริมาณ ราคา และเงื่อนไขต่างๆ ของลูกค้า
ได้รวมอยู่ครบในใบสรุปราคา
จากนั้นส่งต่อให้ผู้บริหารที่รับผิดชอบตรวจทานอีกครั้งก่อนบวกกำไรและภาษีที่เกี่ยวข้องเพื่อกำหนดราคาเข้าร่วมประมูล
และเมื่อชนะการประมูล บริษัทฯ จะได้รับ Letter of Award จากผู้ว่าจ้าง
จากนั้นแผนกประมาณราคาจะส่งประมาณการต้นทุนและแบบก่อสร้างให้ฝ่ายก่อสร้างรับไปดำเนินการต่อ

ภาวะอุตสาหกรรมและการแข่งขัน

ในปีที่ผ่านมาธุรกิจรับเหมาก่อสร้างประสบกับปัญหาจากปัจจัยภายนอกที่ไม่สามารถควบคุมได้
โดยเฉพาะอย่างยิ่งความผันผวนของราคาน้ำมันเชื้อเพลิง ที่ไม่สามารถคาดการณ์ได้
ส่งผลให้ต้นทุนการดำเนินการของบริษัทในกลุ่มอุตสาหกรรมก่อสร้างเพิ่มขึ้น
ทำให้ส่วนต่างของรายได้กับกำไรลดลง อีกทั้งการชลอตัวของเศรษฐกิจโดยรวม
เฉพาะอย่างยิ่งภายหลังการเปลี่ยนแปลงทางการเมือง
นักลงทุนในภาคเอกชนขาดความมั่นใจในการลงทุน ทำให้สัดส่วนงานก่อสร้างในภาคเอกชนลดลง
ถึงแม้ว่ารัฐบาลยังคงยืนยันให้มีการก่อสร้างรถไฟฟ้าสายต่างๆ แต่ไม่สามารถดำเนินการได้ทันในปี
2549 ส่งผลให้ปริมาณงานก่อสร้างที่คาดการณ์ไว้ว่าจะมีมูลค่าเพิ่มขึ้นในปีนี้กลับลดลง

ภาวะการแข่งขันของธุรกิจรับเหมาก่อสร้างในปีที่ผ่านมาได้รับความกดดันจากปัจจัยหลายด้าน
ทั้งปริมาณงานที่ลดลง ต้นทุนการก่อสร้างที่เพิ่มขึ้น ในขณะที่จำนวนผู้รับเหมายังคงมีเท่าเดิม
ทำให้เกิดการเสนอราคาที่มีการแข่งขันกันมากขึ้น
จะเห็นได้จากอัตรากำไรเบื้องต้นในกลุ่มบริษัทรับเหมาก่อสร้างส่วนมากลดลง
จึงต้องมีการปรับตัวในเรื่องของการลดค่าใช้จ่ายรวมทั้งการบริหารโครงการก่อสร้างอย่างมีประสิทธิภาพเพื่อลดต้นทุนการก่อสร้างให้ได้มากที่สุด

คู่แข่งขันในธุรกิจรับเหมาก่อสร้าง

บริษัทฯ เป็นหนึ่งในบริษัทรับเหมาก่อสร้างชั้นนำของประเทศ
ที่จดทะเบียนในตลาดหลักทรัพย์แห่งประเทศไทย บริษัทฯ มีความพร้อมทั้งในด้านบุคลากร
เครื่องมือเครื่องจักรและประสบการณ์ที่จะทำงานก่อสร้างได้ทุกประเภทและในทุกภาคอุตสาหกรรมของประเทศ

บริษัทฯ เน้นประมูลและรับงานในภาคธุรกิจที่ยังมีการแข่งขันน้อย
เนื่องจากมีผู้รับเหมาน้อยรายที่มีความสามารถและความพร้อมในการทำงานในด้านนี้ อาทิเช่น

  งานสาธารณูปโภคพื้นฐานของรัฐบาล บริษัทฯ
  ได้ขึ้นทะเบียนเป็นผู้รับเหมาชั้นพิเศษของกรมทางหลวง
  และเป็นผู้รับเหมาชั้นหนึ่งของหน่วยงานราชการอื่น เช่น กรมชลประทาน กรมทางหลวงชนบท
  กรุงเทพมหานคร ซึ่งสามารถรับงานก่อสร้างของหน่วยงานเหล่านี้ได้ทุกขนาดและไม่จำกัดวงเงิน

  อุตสาหกรรมการเกษตร บริษัทฯ เป็นผู้เชี่ยวชาญในการก่อสร้างไซโลคอนกรีตโดยใช้ระบบ Slip
  Form
  ซึ่งเป็นงานที่ต้องการผู้ที่มีความเชี่ยวชาญและประสบการณ์สูงและมีผู้รับเหมาน้อยรายที่สามารถรับงานประเภทนี้

  อุตสาหกรรมพลังงานและน้ำมัน ในปีที่ผ่านมาบริษัทฯ
  ได้เริ่มเข้าประมูลงานและรับงานจากทั้งภาครัฐวิสาหกิจและภาคเอกชนต่างๆ
  เนื่องจากเล็งเห็นว่าการแข่งขันในอุตสาหกรรมไม่รุนแรงเพราะมีผู้รับเหมาน้อยรายที่สามารถเข้าร่วมประมูลงานนี้ได้

  ภาคธุรกิจเอกชน บริษัทฯ มีทีมงานที่เชี่ยวชาญในการก่อสร้างอาคารต่างๆ
  ที่ต้องการคุณภาพและความรวดเร็วในการก่อสร้างเพื่อให้การดำเนินธุรกิจเป็นไปได้อย่างรวดเร็วและทันเวลาต่อความต้องการของลูกค้า
  เช่น โรงแรมระดับ 5 ดาว ห้างสรรพสินค้า Hypermarket เป็นต้น

งานที่ยังไม่ได้ส่งมอบ ณ วันที่ 31 ธันวาคม 2549

บริษัทฯ มีงานที่ยังไม่ได้ส่งมอบ ณ วันที่ 31 ธันวาคม 2549 มีมูลค่ารวมประมาณ 4,263 ล้านบาท
โครงการที่มีมูลค่าเกินร้อยละ 10 ของรายได้รวมตามงบการเงิน มีดังต่อไปนี้

+------------------+----------------+----------+-------------+--------+
| ชื่อโครงการ        | ประเภท         | มูลค      | ปีที่คาดว่า     | ดำเนิน  |
|                  |                | ่าโครงการ |             | การโดย |
|                  |                |          | จะแล้วเสร็จ   |        |
|                  |                | (ล้านบาท) |             |        |
+------------------+----------------+----------+-------------+--------+
| งานปรับป          | ปรับปรุงถนน      | 513      | 2550        | บริษัทฯ  |
| รุงทางหลวงหมายเลข |                |          |             |        |
| 303              |                |          |             |        |
| พร               |                |          |             |        |
| ะประแดง-บางปลากด |                |          |             |        |
+------------------+----------------+----------+-------------+--------+
| สนามกีฬาเมืองหลัก   | ก่อสร้างอ        | 820      | 2550        | บริษัทฯ  |
| เฉลิมฉลอง 333 ปี   | าคารและสนามกีฬา |          |             |        |
| จ. นครราชสีมา     | (บางส่วน)       |          |             |        |
+------------------+----------------+----------+-------------+--------+
| Reformer and     | จัดหาท่อ,วัสดุ     | 1,036    | 2550        | บริษัทฯ  |
| Aromatics        | ก่อสร้างโ        |          |             |        |
| Complex II       | ครงรับท่อและเชื่อม |          |             |        |
|                  | ท่อกับโครงการเดิม |          |             |        |
+------------------+----------------+----------+-------------+--------+
| สำนักงานใหญ่ บมจ.  | อาคารสำนักงาน   | 416      | 2550        | บริษัทฯ  |
| ปตท.เคมิคัล        |                |          |             |        |
+------------------+----------------+----------+-------------+--------+
| MCOT Complex     | ปรับปรุง         | 506      | 2550        | บริษัทฯ  |
| Phase I          | และก่อสร้างอาคาร |          |             |        |
+------------------+----------------+----------+-------------+--------+
| ซิกส์เซนส์ เอราวัณ   | รีสอร์ท          | 612      | 2550        | บริษัทฯ  |
| สปาแอนด์ รีสอร์ท    |                |          |             |        |
+------------------+----------------+----------+-------------+--------+

วัตถุดิบและผู้จำหน่ายวัตถุดิบ

วัตถุดิบที่ใช้ในการก่อสร้างส่วนใหญ่ได้แก่ ปูนซิเมนต์ เหล็ก ทราย ไม้ เป็นต้น บริษัทฯ
จัดซื้อวัสดุเหล่านี้ภายในประเทศทั้งหมด โดยที่บริษัทฯ มีความสัมพันธ์ที่ดีกับผู้ผลิตวัสดุก่อสร้างรายใหญ่
มาเป็นเวลานาน มีการติดต่อโดยตรงกับผู้ผลิตรายใหญ่เช่น บริษัท ปูนซิเมนต์ไทย จำกัด (มหาชน)
จากการที่เป็นคู่ค้ากับบริษัทเหล่านี้มาเป็นเวลานาน และบริษัทฯ ได้ปฏิบัติตามเงื่อนไขการค้า
ทุกประการ ทำให้บริษัทฯ ได้รับความช่วยเหลือเป็นอย่างดี

วัสดุก่อสร้างที่ใช้ในการก่อสร้างโดยทั่วไปจะอยู่ในอัตราส่วนที่ถัวเฉลี่ยกันไป ดังนั้น
จึงไม่มีวัสดุก่อสร้างชนิดใดชนิดหนึ่งที่มีต้นทุนเกินร้อยละ 50 ของต้นทุนการผลิตรวม